CELEX: 32020D1567
Language: fi
Date: 2020-10-26 00:00:00
Title: Komission täytäntöönpanopäätös (EU) 2020/1567, annettu 26 päivänä lokakuuta 2020, eurooppalaisen raja- ja merivartioston pysyvien joukkojen kehittämiseen Euroopan parlamentin ja neuvoston asetuksen (EU) 2019/1896 61 artiklan mukaisesti tarkoitetusta rahoitustuesta

28.10.2020   
               
               
                  FI
               
               
                  Euroopan unionin virallinen lehti
               
               
                  L 358/59
               
            
         KOMISSION TÄYTÄNTÖÖNPANOPÄÄTÖS (EU) 2020/1567,
         annettu 26 päivänä lokakuuta 2020,
         eurooppalaisen raja- ja merivartioston pysyvien joukkojen kehittämiseen Euroopan parlamentin ja neuvoston asetuksen (EU) 2019/1896 61 artiklan mukaisesti tarkoitetusta rahoitustuesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta 13 päivänä marraskuuta 2019 annetun Euroopan parlamentin ja neuvoston asetuksen (EU) 2019/1896 (1) ja erityisesti sen 61 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2019/1896 säädetään Euroopan raja- ja merivartioviraston, jäljempänä ‘virasto’, toimeksiannon vahvistamisesta ja tarvittavien valmiuksien tarjoamisesta eurooppalaisen raja- ja merivartioston pysyvien joukkojen, jäljempänä ‘pysyvät joukot’, muodossa.
                  
               
                     (2)
                  
                  
                     Pysyviin joukkoihin kuuluu jäsenvaltioiden lähettämää operatiivista henkilöstöä. Jotta jäsenvaltioilla olisi mahdollisuus osallistua tällaisen henkilöstön lähettämiseen, on asianmukaista ottaa käyttöön rahoitusjärjestelmä, jolla tuetaan asiaankuuluvien henkilöresurssien kehittämistä.
                  
               
                     (3)
                  
                  
                     Rahoitustukea olisi annettava vuotuisen maksun muodossa, jonka virasto suorittaa jäsenvaltioille vuoden n päätyttyä. Lisäksi viraston olisi voitava myöntää jäsenvaltiolle pyynnöstä ennakkomaksu ennen vuoden n loppua.
                  
               
                     (4)
                  
                  
                     Asetuksen (EU) 2019/1896 61 artiklan 1 kohdan a, b ja c alakohdassa vahvistetaan laskentamenetelmät pysyvien joukkojen operatiivisen henkilöstön eri luokkia vastaavia vuotuisia maksuja varten. Myönnettävä rahoitustuki määräytyy suurelta osin sen mukaan, missä määrin jäsenvaltiot osallistuvat pysyviin joukkoihin henkilöstön luokkien 2 ja 3 osalta. Rahoitustukijärjestelmään olisi myös sisällytettävä mekanismi, jotta jäsenvaltioiden kansallisille yksiköille voidaan eräissä tapauksissa korvata niistä viraston palvelukseen henkilöstösääntöjen alaiseksi henkilöstöksi otettavat työntekijät, jäljempänä ‘rahoitus luokkaa 1 varten’.
                  
               
                     (5)
                  
                  
                     Vuotuisen maksun laskentamenetelmien olisi perustuttava asetuksen (EU) 2019/1896 61 artiklan 2 kohdassa esitettyyn viitemäärään.
                  
               
                     (6)
                  
                  
                     Yksinkertaistamisen ja tehokkaan koordinoinnin vuoksi kunkin jäsenvaltion olisi nimettävä yksi kansallinen keskusviranomainen, joka vastaa rahoitustuen hallinnoinnista. Asetuksen (EU) 2019/1896 13 artiklan mukaisesti nimetty kansallinen yhteyspiste voidaan nimetä myös kansalliseksi keskusviranomaiseksi.
                  
               
                     (7)
                  
                  
                     Maksupyyntöjen valmistelun helpottamiseksi viraston olisi toimitettava jäsenvaltioille asiaankuuluvat tiedot erityisesti viitemääristä ja niiden henkilöiden määrästä, jotka virasto ottaa palvelukseen kansallisista yksiköistä.
                  
               
                     (8)
                  
                  
                     Jotta jäsenvaltioille voidaan korvata sellaisesta uudesta henkilöstöstä aiheutuvat koulutusinvestoinnit, joka korvaa kansallisista yksiköistä lähtevän henkilöstön, viraston olisi otettava huomioon ainoastaan henkilöstö, jonka virkasuhde asianomaisten kansallisten viranomaisten kanssa on päättynyt pysyvästi tai keskeytynyt tilapäisesti sinä aikana, kun henkilöstö työskentelee viraston palveluksessa.
                  
               
                     (9)
                  
                  
                     Jotta operatiivisen henkilöstön luokkaa 2 varten tarkoitettuun rahoitukseen liittyvät ehdot täyttyisivät, kansallisen rajavartioston kokonaishenkilöstön todellista kasvua olisi arvioitava suhteessa tilanteeseen 30 päivänä huhtikuuta 2019 eli sitä päivää seuraavana päivänä, jona Euroopan parlamentti ja neuvosto pääsivät poliittiseen yhteisymmärrykseen tekstistä, josta tuli asetus (EU) 2019/1896. Laskennassa olisi otettava huomioon kaikkien niiden tärkeimpien viranomaisten kokonaishenkilöstö, jotka osallistuvat järjestelmällisesti eurooppalaisen raja- ja merivartioston pysyviin joukkoihin lähettämällä niihin henkilöstöä, tai jos viranomaisilla on pysyvillä joukoilla tuettavia viraston operatiivisia toimia laajempi toimeksianto, kyseisten henkilöstöä lähettävien viranomaisten asiaankuuluvien yksiköiden henkilöstö.
                  
               
                     (10)
                  
                  
                     Jäsenvaltioilla olisi oltava käytössään mekanismit ja menettelyt, joilla vältetään sääntöjenvastaisuudet ja petokset rahoitustukijärjestelmässä. Hallinnollisen rasituksen ja siihen liittyvien kulujen rajoittamiseksi mahdollisimman paljon tällaiset menettelyt ja mekanismit olisi kohdennettava riskiarvioinnin pohjalta.
                  
               
                     (11)
                  
                  
                     Koska tavoitteena on tukea jäsenvaltioita niiden valmistautuessa osallistumaan pysyviin joukkoihin, on tärkeää, että rahoitustukea on saatavilla mahdollisimman pian. Sen vuoksi tämän päätöksen olisi tultava voimaan jo sitä päivää seuraavana päivänä, jona se julkaistaan Euroopan unionin virallisessa lehdessä.
                  
               
                     (12)
                  
                  
                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (2) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.
                  
               
                     (13)
                  
                  
                     Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY (3) 1 artiklan A kohdassa tarkoitettuun alaan.
                  
               
                     (14)
                  
                  
                     Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (4) 3 artiklan kanssa, tarkoitettuun alaan.
                  
               
                     (15)
                  
                  
                     Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (5) 3 artiklan kanssa, tarkoitettuun alaan.
                  
               
                     (16)
                  
                  
                     Tämä päätös on vuoden 2003 liittymisasiakirjan 3 artiklan 1 kohdassa, vuoden 2005 liittymisasiakirjan 4 artiklan 1 kohdassa ja vuoden 2011 liittymisasiakirjan 4 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös.
                  
               
                     (17)
                  
                  
                     Tässä päätöksessä säädetyt toimenpiteet ovat eurooppalaisen raja- ja merivartioston komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         1 LUKU
         
            YLEISET SÄÄNNÖKSET
         
         
            1 artikla
            Määritelmät
            Tässä päätöksessä tarkoitetaan:
            
                        1)
                     
                     
                        ’korjauskertoimella’ prosenttiosuutta, jota sovelletaan ulkomailla työskentelevien virkamiesten palkkaan, jotta voidaan ottaa huomioon erot kulutustavaroiden ja palvelujen hintatasossa työskentelypaikassa verrattuna viitekaupunkiin, Eurostatin (6) määritelmän mukaisesti;
                     
                  
                        2)
                     
                     
                        ’vuodella n’ 1 päivänä tammikuuta alkavaa ja 31 päivänä joulukuuta päättyvää vuotta, jonka aikana jäsenvaltion on täytettävä asetuksen (EU) 2019/1896 61 artiklan 3 kohdassa vahvistetut ehdot ollakseen oikeutettu rahoitustukeen;
                     
                  
                        3)
                     
                     
                        ’vuotuisella maksulla’ maksua, jonka virasto suorittaa asianomaiselle jäsenvaltiolle vuoden n päätyttyä;
                     
                  
                        4)
                     
                     
                        ’ennakkomaksulla’ maksua, jonka virasto suorittaa asianomaiselle jäsenvaltiolle ennen vuoden n päättymistä ja ennen vuotuista maksua;
                     
                  
                        5)
                     
                     
                        ’kansallisen rajavartioston kokonaishenkilöstöllä’ tärkeimpien kansallisten viranomaisten tiettyjen yksiköiden kokonaishenkilöstöä tai, tapauksen mukaan, kaikkien eurooppalaisen raja- ja merivartioston pysyviin joukkoihin henkilöstöä lähettämällä asetuksen (EU) 2019/1896 56 artiklan mukaisesti järjestelmällisesti osallistuvien tärkeimpien kansallisten viranomaisten kokonaishenkilöstöä.
                     
                  
         
            2 artikla
            Viraston toimittamat tiedot
            
               1.   Virasto ilmoittaa jäsenvaltioille viimeistään 31 päivänä tammikuuta vuonna n kyseisen vuoden viitemäärät jäsenvaltioittain, ottaen huomioon vastaavan korjauskertoimen.
            
            
               2.   Virasto ottaa viitemääriä laskettaessa huomioon tehtäväryhmän III palkkaluokan 8 palkkatasolle 1 kuuluvien sopimussuhteisten toimihenkilöiden palkkaa koskevat viimeisimmät käytettävissä olevat tiedot, joita mukautetaan korjauskertoimella.
            
         
         
            3 artikla
            Järjestelyt jäsenvaltioissa
            
               1.   Jäsenvaltioiden on nimettävä yksi kansallinen keskusviranomainen, joka vastaa rahoitustuen hallinnoinnista asetuksen (EU) 2019/1896 61 artiklan mukaisesti. Jäsenvaltion on ilmoitettava nimetty kansallinen keskusviranomainen virastolle ennen kuin se pyytää ensimmäistä maksua 5 artiklan 1 kohdan, 6 artiklan 1 kohdan tai 15 artiklan 2 kohdan mukaisesti.
            
            
               2.   Kansallinen keskusviranominen vastaa
               
                           a)
                        
                        
                           yhteydenpidosta viraston kanssa asetuksen (EU) 2019/1896 61 artiklan 3 kohdassa vahvistettujen, sovellettavien ehtojen seurannan osalta;
                        
                     
                           b)
                        
                        
                           sen varmistamisesta, että virastolle toimitetaan kaikki tarvittavat tiedot asetuksen (EU) 2019/1896 61 artiklassa tarkoitetun rahoitustuen hallinnointia varten;
                        
                     
                           c)
                        
                        
                           rahoitustuen maksamiseen liittyvien asioiden hallinnoinnista, mukaan lukien virastolle esitettävät ennakkomaksu- tai maksupyynnöt ja vastaavien maksujen vastaanottaminen virastolta;
                        
                     
                           d)
                        
                        
                           maksujen jakamisesta kansallisille viranomaisille suhteessa niiden pysyviin joukkoihin osoittamaan henkilöstön määrään, mikäli tästä säädetään kansallisissa järjestelyissä.
                        
                     
         
         
            4 artikla
            Valuutta
            Rahoitustuki maksetaan euroina.
         
         2 LUKU
         
            YKSITYISKOHTAISET MAKSUJÄRJESTELYT
         
         
            5 artikla
            Vuotuista maksua koskevat yksityiskohtaiset järjestelyt
            
               1.   Jäsenvaltio voi pyytää vuotuista maksua 1 päivän tammikuuta ja 30 päivän kesäkuuta välisenä aikana vuonna n + 1.
            
            
               2.   Vuotuinen maksu suoritetaan, jos asetuksen (EU) 2019/1896 61 artiklan 3 kohdassa vahvistetut ehdot täyttyivät vuonna n. Kansallinen keskusviranomainen voi pyytää rahoitusta operatiivisen henkilöstön luokkaa 2 varten vain, jos asianomainen jäsenvaltio on toimittanut virastolle kattavan raportin, jonka pohjalta voidaan tarkistaa asetuksen (EU) 2019/1896 61 artiklan mukaisesti maksettavat määrät.
            
            
               3.   Vuotuisen maksun on sisällettävä yksi tai useampi seuraavista:
               
                           a)
                        
                        
                           asetuksen (EU) 2019/1896 61 artiklan 1 kohdan a alakohdassa vahvistetut määrät, jotka ovat 100 prosenttia viitemäärästä kerrottuna niiden operatiivisen henkilöstön jäsenten määrällä, jotka on ilmoitettu vuodeksi n + 2 lähettämistä varten asetuksen (EU) 2019/1896 liitteen II mukaisesti, jäljempänä ’rahoitus luokkaa 2 varten’;
                        
                     
                           b)
                        
                        
                           asetuksen (EU) 2019/1896 61 artiklan 1 kohdan b alakohdassa vahvistetut määrät, jotka ovat 37 prosenttia viitemäärästä kerrottuna niiden operatiivisen henkilöstön jäsenten määrällä, jotka on tosiasiallisesti lähetetty tapauksen mukaan 57 artiklan mukaisesti liitteessä III asetetuissa rajoissa ja 58 artiklan mukaisesti liitteessä IV asetetuissa rajoissa, jäljempänä ’rahoitus luokkia 3 ja 4 varten’;
                        
                     
                           c)
                        
                        
                           asetuksen (EU) 2019/1896 61 artiklan 1 kohdan c alakohdassa vahvistetut määrät, jotka ovat kertaluonteisena maksuna 50 prosenttia viitemäärästä kerrottuna niiden operatiivisen henkilöstön jäsenten määrällä, jotka virasto on ottanut palvelukseen henkilöstösääntöjen alaisena henkilöstönä ja jotka ovat lähteneet kansallisista yksiköistä, jäljempänä ’rahoitus luokkaa 1 varten’.
                        
                     
         
         
            6 artikla
            Ennakkomaksua koskevat yksityiskohtaiset järjestelyt
            
               1.   Jäsenvaltio voi pyytää virastolta vuotta n koskevaa ennakkomaksua henkilöresurssien kehittämisen tukemiseksi ennen vastaavan vuotuisen maksun suorittamista. Pyynnössä on yksilöitävä selkeästi ne henkilöstön luokat, joihin se liittyy. Luokan 2 rahoituksen osalta sen on sisällettävä todisteet vastaavasta henkilöstön tosiasiallisesta lisäyksestä liitteessä II olevan mallin mukaisesti. Tällainen pyyntö on esitettävä 1 päivän heinäkuuta ja 15 päivän syyskuuta välisenä aikana vuonna n.
            
            
               2.   Virasto suorittaa ennakkomaksun, jos asetuksen (EU) 2019/1896 61 artiklan 3 kohdassa vahvistetut ehdot täyttyivät tammikuun 1 päivän ja ennakkomaksupyynnön esittämispäivän välisenä aikana.
            
            
               3.   Ennakkomaksupyynnön vähimmäismäärä on 50 000 euroa.
            
         
         3 LUKU
         
            LUOKKAA 2 VARTEN TARKOITETTUUN RAHOITUKSEEN LIITTYVÄT YKSITYISKOHTAISET JÄRJESTELYT
         
         
            7 artikla
            Luokkaa 2 varten tarkoitetun rahoituksen ehdot
            
               1.   Luokkaa 2 varten vuodeksi n tarkoitettu rahoitus maksetaan ainoastaan sillä edellytyksellä, että jäsenvaltiot kasvattavat kumulatiivisesti vastaavaa kansallisen rajavartioston kokonaishenkilöstöä ottamalla palvelukseen uutta henkilöstöä kyseisellä ajanjaksolla.
            
            
               2.   Kansallisen rajavartioston kokonaishenkilöstön lisäys asianomaisessa jäsenvaltiossa lasketaan vuosittain vertaamalla henkilöstön määrää 31 päivänä joulukuuta vuonna n ja asianomaisten viranomaisten asiaankuuluvissa yksiköissä tai, tapauksen mukaan, kaikkien pysyviin joukkoihin henkilöstöä lähettämällä osallistuvien tärkeimpien kansallisten viranomaisten palveluksessa 30 päivänä huhtikuuta 2019 olleen henkilöstön määrää.
            
            
               3.   Jäsenvaltioiden on ilmoitettava virastolle viimeistään 29 päivänä marraskuuta 2020 kansallisen rajavartiostonsa kokonaishenkilöstö 30 päivänä huhtikuuta 2019 käyttäen liitteessä I olevaa mallia.
            
         
         
            8 artikla
            Luokkaa 2 varten tarkoitetun rahoituksen ehtojen seuranta
            
               1.   Jäsenvaltioiden on toimitettava kansallisten keskusviranomaistensa kautta asiaankuuluvat tiedot, joissa vahvistetaan luokkaa 2 varten vuodeksi n tarkoitettuun rahoitukseen liittyvien ehtojen täyttyminen, käyttäen liitteessä II olevaa mallia. Virasto tarkistaa asiaankuuluvat tiedot haavoittuvuusarvioinnin yhteydessä vuonna n + 1.
            
            
               2.   Jäsenvaltioiden on varmistettava, että toimitetut tiedot ovat täydelliset ja riittävän yksityiskohtaiset, jotta virasto voi tarkistaa luokka 2 varten tarkoitetun rahoituksen ehtojen täyttymisen.
            
            
               3.   Kansallisella keskusviranomaisella on oltava pyynnöstä pääsy kaikkiin kansallisten viranomaisten hallussa oleviin asiaankuuluviin asiakirjoihin, jotka saattavat liittyä asetuksen (EU) 2019/1896 61 artiklassa tarkoitetun rahoitustuen hallinnointiin.
            
         
         
            9 artikla
            Luokkaa 2 koskevan ennakkomaksun takaisinperintä
            
               1.   Esittäessään vuotuista maksua koskevan pyynnön jäsenvaltioiden on ilmoitettava virastolle, jos henkilöstön tosiasiallinen kokonaislisäys vuonna n oli pienempi kuin määrä, jonka osalta jäsenvaltio on saanut ennakkomaksun vuonna n.
            
            
               2.   Virasto perii erotusta vastaavan määrän takaisin esittämällä asianomaiselle jäsenvaltiolle veloitusilmoituksen, joko jäsenvaltioilta saamiensa tietojen pohjalta, tarkastuksen seurauksena tai jos vuonna n + 1 suoritetun haavoittuvuusarvioinnin yhteydessä tehdyt tarkistukset ovat osoittaneet, että henkilöstön tosiasiallinen kokonaislisäys on ollut 1 kohdassa tarkoitetulla tavalla pienempi. Virasto voi päättää yhteisymmärryksessä jäsenvaltion kanssa olla perimättä määriä ja mukauttaa seuraavan vuoden maksua vastaavasti.
            
         
         4 LUKU
         
            LUOKKIA 3 JA 4 VARTEN TARKOITETTUUN RAHOITUKSEEN LIITTYVÄT YKSITYISKOHTAISET JÄRJESTELYT
         
         
            10 artikla
            Luokkia 3 ja 4 varten tarkoitetun rahoituksen ehdot
            
               1.   Luokkia 3 ja 4 varten tarkoitetun rahoituksen määrät maksetaan kokonaisuudessaan suhteessa niiden henkilöstön jäsenten määrään, jotka on tosiasiallisesti lähetetty 120 peräkkäisen tai muun kuin peräkkäisen päivän ajaksi vuonna n.
            
            
               2.   Silloin kun komennuksen kesto on vähemmän tai enemmän kuin 120 päivää, luokkia 3 ja 4 varten tarkoitettu rahoitus lasketaan määräsuhteessa 120 päivän viiteajanjakson perusteella.
            
            
               3.   Suhteutettujen määrien laskenta perustuu laskentayksikköön, joka vastaa yhden ryhmän jäsenen lähettämistä päiväksi mihin tahansa pysyvien joukkojen harjoittamaan operatiiviseen toimintaan, tarvittavat matkapäivät mukaan luettuina.
            
         
         
            11 artikla
            Luokkia 3 ja 4 varten tarkoitetun rahoituksen ehtojen seuranta
            Virasto tarkistaa luokkia 3 ja 4 varten tarkoitettuun rahoitukseen liittyvien ehtojen täyttymisen pysyvien joukkojen lähettämistä koskevien omien operatiivisten tietojensa perusteella.
         
         
            12 artikla
            Teknisen miehistön rahoitukseen liittyvät ehdot
            
               1.   Silloin kun teknisen miehistön komennus ylittää poikkeuksellisesti asetuksen (EU) 2019/1896 liitteessä III vahvistetut kansallisten osuuksien enimmäismäärät, on maksettava rahoitustukea edellyttäen, että teknistä miehistöä lähetetään asetuksen 57 artiklan nojalla vuoden n aikana.
            
            
               2.   Silloin kun komennuksen kesto on vähemmän tai enemmän kuin 120 päivää, teknisen miehistön rahoitus lasketaan määräsuhteessa 10 artiklan 3 kohdan mukaisesti.
            
         
         
            13 artikla
            Teknisen miehistön rahoitukseen sovellettavien ehtojen seuranta
            Virasto tarkistaa teknistä miehistöä koskevien ehtojen täyttymisen tosiasiallista lähettämistä koskevien omien operatiivisten tietojensa perusteella asetuksen (EU) 2019/1896 57 artiklan mukaisesti.
         
         5 LUKU
         
            LUOKKAA 1 VARTEN TARKOITETTUUN RAHOITUKSEEN LIITTYVÄT YKSITYISKOHTAISET JÄRJESTELYT
         
         
            14 artikla
            Luokkaa 1 varten tarkoitetun rahoituksen ehdot
            
               1.   Virasto ilmoittaa kansalliselle keskusviranomaiselle henkilöstöstä, joka on lähtenyt kyseisen jäsenvaltion kansallisista yksiköistä ja siirtynyt viraston palvelukseen vuonna n.
            
            
               2.   Ennen kansalliselle keskusviranomaiselle ilmoittamista viraston on saatava asianomaiselta henkilöstöltä vahvistus siitä, että henkilöstön virkasuhde asianomaisten kansallisten viranomaisten kanssa on päättynyt pysyvästi tai keskeytynyt tilapäisesti.
            
            
               3.   Virasto toimittaa 1 kohdassa tarkoitetut tiedot viimeistään 31 päivänä tammikuuta vuonna n + 1 anonymisoituina, ilmoittamalla asianomaisen kansallisen viranomaisen nimen ja niiden henkilöstön jäsenten määrän, jotka täyttävät 2 kohdassa tarkoitetun ehdon.
            
         
         6 LUKU
         
            LOPPUSÄÄNNÖKSET
         
         
            15 artikla
            Vuotta 2020 koskevat erityisjärjestelyt
            
               1.   Virasto ilmoittaa jäsenvaltioille niiden viitemäärät vuodeksi 2020 viimeistään 12 päivänä marraskuuta 2020, ottaen huomioon vastaavat korjauskertoimet.
            
            
               2.   Jäsenvaltiot voivat pyytää ennakkomaksua 15 päivään marraskuuta 2020 saakka edellyttäen, että ne ovat 7 artiklan 3 kohdan mukaisesti ilmoittaneet virastolle kansallisen rajavartiostonsa kokonaishenkilöstön 30 päivänä huhtikuuta 2019.
            
         
         
            16 artikla
            Voimaantulo
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 26 päivänä lokakuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 295, 14.11.2019, s. 1.
         
            (2)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).
         
            (3)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (4)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (5)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
         
            (6)  https://ec.europa.eu/eurostat/web/civil-servants-remuneration/correction-coefficients
      
      
         
            LIITE I
            Kansallisen rajavartioston kokonaishenkilöstö 30. huhtikuuta 2019 eurooppalaisen raja- ja merivartioston pysyviin joukkoihin järjestelmällisesti henkilöstöä lähettämällä osallistuvissa tärkeimmissä viranomaisissa ja/tai tapauksen mukaan pysyviin joukkoihin henkilöstöä lähettämällä asetuksen (EU) 2019/1896 56 artiklan mukaisesti osallistuvien viranomaisten asiaankuuluvissa yksiköissä
            
                        Eurooppalaisen raja- ja merivartioston pysyviin joukkoihin järjestelmällisesti henkilöstöä lähettämällä osallistuvat viranomaiset ja/tai, jos viranomaisten toimeksianto on pysyvillä joukoilla tuettavia viraston operatiivisia toimia laajempi, viranomaisten osallistuvat yksiköt
                     
                     
                        Sellaisen viranomaisen yksikkö, jonka toimeksianto on pysyvillä joukoilla tuettavia viraston operatiivisia toimia laajempi
                     
                     
                        Henkilöstön määrä 30. huhtikuuta 2019 eurooppalaisen raja- ja merivartioston pysyviin joukkoihin järjestelmällisesti henkilöstöä lähettämällä osallistuvien viranomaisten palveluksessa ja/tai, jos viranomaisten toimeksianto on pysyvillä joukoilla tuettavia viraston operatiivisia toimia laajempi, viranomaisten osallistuvissa yksiköissä
                     
                  
                        
                           [NIMI]
                        
                     
                     
                        
                           [tarvittaessa viranomaisen yksikkö]
                        
                     
                     
                         
                     
                  
                        
                           [NIMI]
                        
                     
                     
                        
                           [tarvittaessa viranomaisen yksikkö]
                        
                     
                     
                         
                     
                  
                         
                     
                     
                        Kokonaismäärä:
                     
                     
                         
                     
                  
      
      
         
            LIITE II
            Malli: maksupyyntö luokkaa 2 varten
            
                        Pysyviin joukkoihin osallistuva viranomainen/yksikkö
                     
                     
                        Tosiasiallisesti virassa olleen henkilöstön määrä 30.4.2019
                     
                     
                        Vuosi 2020
                     
                     
                        Vuosi 2021
                     
                     
                        Vuosi 2022
                     
                     
                        Vuosi 2023
                     
                     
                        Vuosi 2024
                     
                     
                        Vuosi 2025
                     
                  
                        
                           [asiaankuuluvaa viranomaista/yksikköä kohden]
                        
                     
                     
                        
                           [kokonaismäärä]
                        
                     
                     
                        Enimmäiskerroin:
                     
                     
                        Enimmäiskerroin:
                     
                     
                        Enimmäiskerroin:
                     
                     
                        Enimmäiskerroin:
                     
                     
                        Enimmäiskerroin:
                     
                     
                        Enimmäiskerroin:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Palvelukseen otetut:
                     
                     
                        Palvelukseen otetut:
                     
                     
                        Palvelukseen otetut:
                     
                     
                        Palvelukseen otetut:
                     
                     
                        Palvelukseen otetut:
                     
                     
                        Palvelukseen otetut:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Vähennykset:
                     
                     
                        Vähennykset:
                     
                     
                        Vähennykset:
                     
                     
                        Vähennykset:
                     
                     
                        Vähennykset:
                     
                     
                        Vähennykset:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Henkilöstön kokonaismäärä:
                     
                     
                        Henkilöstön kokonaismäärä:
                     
                     
                        Henkilöstön kokonaismäärä:
                     
                     
                        Henkilöstön kokonaismäärä:
                     
                     
                        Henkilöstön kokonaismäärä:
                     
                     
                        Henkilöstön kokonaismäärä:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Tosiasiallinen lisäys:
                     
                     
                        Tosiasiallinen lisäys:
                     
                     
                        Tosiasiallinen lisäys:
                     
                     
                        Tosiasiallinen lisäys:
                     
                     
                        Tosiasiallinen lisäys:
                     
                     
                        Tosiasiallinen lisäys:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Tukikelpoinen:
                     
                     
                        Tukikelpoinen:
                     
                     
                        Tukikelpoinen:
                     
                     
                        Tukikelpoinen:
                     
                     
                        Tukikelpoinen:
                     
                     
                        Tukikelpoinen:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           [Jäsenvaltio]
                        
                     
                     
                        
                           [kokonaismäärä]
                        
                     
                     
                        [kokonaismäärä]
                     
                     
                        [kokonaismäärä]
                     
                     
                        [kokonaismäärä]
                     
                     
                        [kokonaismäärä]
                     
                     
                        [kokonaismäärä]
                     
                     
                        [kokonaismäärä]
                     
                  
               Luokkaa 2 koskevan maksupyynnön mallin selitykset
            
            ’Enimmäiskertoimella’ tarkoitetaan vuonna n käytettävää kynnysarvoa, joka perustuu jäsenvaltioiden eurooppalaisen meri- ja rajavartioston pysyvien joukkojen käyttöön pitkäaikaisen lähettämisen kautta asetuksen (EU) 2019/1896 liitteen II mukaisesti asettamiin vuotuisiin osuuksiin vuonna n + 2.
            ’Palvelukseen otetuilla’ tarkoitetaan sellaisen uuden henkilöstön määrää, joka on vuonna n otettu eurooppalaisen raja- ja merivartioston pysyviin joukkoihin järjestelmällisesti henkilöstöä lähettämällä osallistuvien viranomaisten palvelukseen tai, jos viranomaisilla on pysyvillä joukoilla tuettavia viraston operatiivisia toimia laajempi toimeksianto, viranomaisten osallistuvien yksiköiden palvelukseen taikka molempiin.
            ’Vähennyksillä’ tarkoitetaan sen henkilöstön määrää, joka on vuonna n lähtenyt eurooppalaisen raja- ja merivartioston pysyviin joukkoihin järjestelmällisesti henkilöstöä lähettämällä osallistuvien viranomaisten palveluksesta tai, jos viranomaisilla on pysyvillä joukoilla tuettavia viraston operatiivisia toimia laajempi toimeksianto, viranomaisten osallistuvien yksiköiden palveluksesta taikka molemmista.
            ’Henkilöstön kokonaismäärä’ on 31. joulukuuta vuonna n palveluksessa olevan henkilöstön kokonaismäärä.
            ’Tosiasiallinen lisäys’ on 31. joulukuuta vuonna n palveluksessa olevan henkilöstön määrän ja 30. huhtikuuta 2019 palveluksessa olleen henkilöstön määrän erotus (lähtöarvo).
            ’Tukikelpoinen’ tarkoittaa 31. joulukuuta vuonna n palveluksessa olevan henkilöstön kokonaismäärää, josta on vähennetty 30. huhtikuuta 2019 palveluksessa olleen henkilöstön määrä (lähtöarvo), rajattuna kyseistä vuotta koskevalla enimmäiskertoimella.